ZAPISNIK
22. sjednice Vijeća Gradske četvrti Novi Zagreb – zapad, održane  23. siječnja 2019.,
u zgradi Područnog ureda Novi Zagreb, Avenija Dubrovnik 12, dvorana/III.kat,
s početkom u 17:00 sati

NAZOČNI: Baturić Jadranko, Dukić Miroslav, Fiolić Fio Ivan, Fiolić Željko, Hren Josip, Hrkač Dražen, Jurković Ivan, Karasman Damir, Kljajić Zoran, Krištić Mijo, Kvasina Slavko, Mitić Janja, Muškinja Mirjana, Perić Marinko, Petrović Petra,  Sigurnjak Jelena,  Tuđa Vladimir, Tuškan Nikola.
ISKLJUČEN: Damjan Vucelić
OSTALI NAZOČNI: 	
Gordana Šolar, voditeljica odsjeka
Damir Valjak,  stručni referent
Damir Luka Saftić, Gradski ured za mjesnu samoupravu
Goran Jelica, stanovnik Svete Klare

Jadranko Baturić konstatirao je da je nazočno 19 od ukupno 19 članova Vijeća, što znači da Vijeće može pravovaljano odlučivati. Otvorio je 22. sjednicu Vijeća. Član Vijeća Damjan Vucelić je snimao sjednicu za osobne potrebe na što ga je Jadranko Baturić upozorio da, sukladno odluci Vijeća, to nije dopušteno. Damjan Vucelić je rekao da on ima dozvolu za snimanje, odbio je ugasiti kameru te je počeo polemizirati s predsjednikom Vijeća. Jadranko Baturić mu je rekao da takva dozvola ne postoji i da ometa rad sjednice te mu je oduzeo riječ i izrekao opomenu. Damjan Vucelić je zatražio riječ za povredu Poslovnika o radu Vijeća. Jadranko Baturić ga je podsjetio da je do sada desetak puta tražio povredu Poslovnika a niti jednom nije bila riječ o tome te ako i ovog puta bude zloupotrebljavao poslovničke odredbe za ometanje rada Vijeća, biti će isključen. Damjan Vucelić je opet počeo govoriti o stvarima koje nemaju veze s povredom Poslovnika niti odgovaraju istini te, pošto nije želio prestati niti nakon dodatnog upozorenja, dobio je drugu opomenu i udaljen je sa sjednice. Damjan Vucelić je odbio udaljiti se sa sjednice, nastavio je držati monolog, prijetiti sa policijskim nadzorom te je predsjednik Vijeća bio prisiljen uzeti petnaestominutnu stanku i pozvati zaštitara te je sjednica nastavljena u drugoj prostoriji.
Jadranko Baturić predložio je zapisnik sa 21. sjednice za verifikaciju. Zapisnik je jednoglasno prihvaćen.
Jadranko Baturić predložio je  dopunu dnevnog reda sa:  privremenim rješenjem parkiranja u Trnskom, prijedlogom zaključka o kampusu Borongaj i prigovorom umirovljenika Botinec. Dnevni red s dopunama je jednoglasno usvojen i glasi:

1. Prijedlog Financijskog plana Gradske četvrti Novi Zagreb - zapad za 2019. 
2. Prijedlog Programa održavanja komunalne infrastrukture na području Gradske četvrti Novi Zagreb - zapad u 2019.
3. Prijedlog Plana Komunalnih aktivnosti Gradske četvrti Novi Zagreb - zapad u 2019. 
4. Prijedlog jednosmjerne regulacije prometa Trnsko 10-11 – donošenje zaključka
5. Podnošenje prijedloga za dodjelu Nagrade Zagrepčanka godine
6. Podnošenje prijedloga za dodjelu Nagrade Grada Zagreba
7. Parkiranje u Trnskom
8. Prijedlog zaključka temeljem čl.86 stav.2,-izmjene GUP-a, kampus Borongaj
9. Prigovor umirovljenika Botinec za pražnjenje cisterni
10. Pitanja i prijedlozi


Ad-1
Jadranko Baturić obrazložio je Prijedlog Financijskog plana Gradske četvrti Novi Zagreb – zapad za 2019., te je Financijski plan Gradske četvrti Novi Zagreb – zapad za 2019. usvojen većinom glasova.

Ad-2 
Jadranko Baturić obrazložio je Prijedlog Programa održavanja komunalne infrastrukture na području Gradske četvrti Novi Zagreb - zapad u 2019. te je Program održavanja komunalne infrastrukture na području Gradske četvrti Novi Zagreb - zapad u 2019.  jednoglasno usvojen.


Ad-3
Jadranko Baturić dao je kratki uvod i obrazložio je Prijedlog Plana Komunalnih aktivnosti Gradske četvrti Novi Zagreb – zapad u 2019. Naglasio da još nisu pristigle procjene za NK Mala Mlaka, sprave za dječje igralište Lanište 1-5 i dječja igrališta u Trnskom ali određena količina sredstava postoji u interventnim sredstvima te kad pristignu procjene, rebalansom će se osigurati sredstva za provođenje tih akcija koje su zatražili vijećnici i mjesni odbori. U to ulaze i  dodatna sredstva za DVD Sveta Klara.
Otvorio raspravu u kojoj su sudjelovali: Mijo Krištić, Ivan Jurković, Miroslav Dukić, Mirjana Muškinja, Nikola Tuškan i Josip Hren. 
Mijo Krištić je tražio da uđe u zapisnik da neće glasati za Plan komunalnih aktivnosti u 2019., te da će izići van iz prostorije za vrijeme glasanja. Zamolio je da ga se pozove natrag na sljedeću točku dnevnog reda. 
Josip Hren je dao ostavku na članstvo u Povjerenstvu za planove komunalnih aktivnosti. Ostavka je jednoglasno prihvaćena. 
Nakon zatvorene rasprave, Prijedlog Plana komunalnih aktivnosti za 2019., je stavljen na glasanje te je  usvojen većinom glasova. 

Ad-4
Jadranko Baturić je dao kratko objašnjenje prijedloga Sektora za promet te je jednoglasno donesen:
ZAKLJUČAK
o prijedlogu jednosmjerne regulacije prometa u naselju Trnsko 

1. Vijeće je suglasno sa prijedlogom jednosmjerne regulacije prometa u naselju Trnsko kod kbr. 10 i 11.

1. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet. 

Ad-5
Jadranko Baturić je konstatirao da nema prijedloga za dodjelu Nagrade Zagrepčanka godine.

Ad-6
Jadranko Baturić predložio je da se posthumno dodjeli Nagrada Grada Zagreba Andriji Fioliću – Breganu. Prijedlog je jednoglasno prihvaćen te je donesen:

ZAKLJUČAK
o prijedlogu za dodjelu Nagrade Grada Zagreba

1. Vijeće predlaže da se Nagrada Grada Zagreba dodijeli posthumno gospodinu Andriji Fiolić – Breganu.

2. Ovaj će se zaključak dostaviti Gradskoj Skupštini grada Zagreba, Odboru za javna priznanja.

Ad-7
Jadranko Baturić predložio je Vijeću da podrži prijedlog zaključka Vijeća Mjesnog odbora Trnsko. Prijedlog je jednoglasno prihvaćen te je donesen:

ZAKLJUČAK
o privremenom rješenju parkiranja u naselju Trnsko

1. Vijeće podržava zaključak Vijeća Mjesnog odbora Trnsko u kojem predlažu zabranu parkiranja na zapadnoj strani ulice Trnsko 7A do 14 A (nogostup), te na zapadnoj strani ulice Trnsko 1A do 23 (nogostup). Također predlažu da se dozvoli parkiranje na svim ostalim javnim površinama osim na zelenim površinama, pješačkim prijelazima i mjestima za invalide. 

2. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet. 

Ad-8
Jadranko Baturić je kratko obrazložio prijedlog  te je jednoglasno donesen:

ZAKLJUČAK
o Prijedlogu odluke o izradi Izmjena i dopuna Urbanističkog plana uređenja Studentski kampus Borongaj


1. Vijeće daje pozitivno mišljenje na Prijedlog odluke o izradi Izmjena i dopuna Urbanističkog plana uređenja Studentski kampus Borongaj.

2. Ovaj Zaključak će se dostaviti Gradskom uredu za strategijsko planiranje i razvoj Grada.


Ad-9
Jadranko Baturić je kratko obrazložio prijedlog te je jednoglasno donesen:

ZAKLJUČAK
o pražnjenju i odvozu otpadnih voda u naselju Botinec

1. Vijeće predlaže razmatranje mogućnosti nove lokacije pražnjenja i odvoza otpadnih voda iz sabirnih i septičkih jama umjesto postojeće lokacije na adresi Ulica dr. Luje Naletilića.
 
2. Ovaj će se zaključak dostaviti Gradskom uredu za energetiku i zaštitu okoliša.

Ad-10
Ivana Jurkovića je zanimalo kada će biti otvorenje osnovne škole u Hrvatskom Leskovcu te da li je stigao odgovor za spojnu cestu između Hrvatskog Leskovca i Brezovičke ceste u GČ Brezovica.
Nikolu Tuškana je zanimalo što je sa okretištem autobusa u kanalu i rasvjetom na autobusnom stajalištu.


[bookmark: _GoBack]Sjednica je završila s radom u 18:15 sati.

Zapisnik sastavila:
Antonia Tomić

PREDSJEDNIK

    Jadranko Baturić,dipl.ing.


KLASA:026-03/19-001/4
URBROJ:251-06-11-10-19-2
Zagreb, 22. siječnja 2018.

